Diari Oficial de la Generalitat Valenciana


Sumari del DOGV 5992, del 14-04-2009 (2009/3761)

RESOLUCIÓ de 27 de febrer de 2009, de la Direcció General d'Indústria i Innovació, de la Conselleria d'Indústria, Comerç i Innovació, per la qual s'autoritza l'empresa IVAC Entidad de Inspección, SLU per a actuar com a organisme de control.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5992

Data del DOGV
:   14-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3761


Data del document
:   27-02-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * tècnica de la construcció
    * empresa privada

RESOLUCIÓ de 27 de febrer de 2009, de la Direcció General d'Indústria i Innovació, de la Conselleria d'Indústria, Comerç i Innovació, per la qual s'autoritza l'empresa IVAC Entidad de Inspección, SLU per a actuar com a organisme de control. [2009/3761]  
Vista la sol·licitud presentada per Miguel Ángel Vila Espeso, en nom i representació de la mercantil IVAC Entidad de Inspección, SLU, amb domicili social al carrer de Sant Vicent Màrtir, 130-1-pta. 2, 46181 a València, per a la seua autorització d'actuació com a organisme de control en l'àmbit dels aparells elevadors.  
Vista la Llei d'Indústria 21/1992, de 16 de juliol (BOE núm. 176, de 23 de juliol de 1992).  
Vist el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial (BOE núm. 32, de 6 de febrer de 1996).   
Vista l'acreditació número OC-I/096, de data 12 de setembre de 2008, atorgada per l'Entitat Nacional d'Acreditació a favor de la mercantil IVAC Entidad de Inspección, SLU, segons els criteris que es recullen en la norma UNE-EN ISO/IEC 17962, per a les activitats d'inspecció en l'àrea industrial.   
Vist que l'empresa ha presentat la documentació exigida en el Reial Decret 2.200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial, i en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana (DOGV núm. 3965, de 23 de març de 2001), i l'Ordre de 22 de juny de 2001, de la Conselleria d'Indústria i Comerç, per la qual es desplega el Decret 54/2001 (DOGV núm. 4.068, de 21 d'agost de 2001).  
Atés que en la documentació presentada s'acredita que l'empresa complix les exigències generals establides en el Reial Decret 2.200/1995 per a la seua actuació en els àmbits reglamentaris per als quals se sol·licita autorització d'actuació com a organisme de control.   
En virtut de les facultats atorgades en el Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació (DOCV núm. 5.566, de 30 de juliol de 2007), esta Direcció General d'Indústria i Innovació, resol:  
Primer   
Autoritzar l'empresa IVAC Entidad de Inspección, SLU per a actuar com a organisme de control en l'àmbit d'aparells elevadors i limitar la present autorització a les actuacions reglamentàries definides en l'abast normatiu especificat en el document d'acreditació número OC-I/096 i el seu annex tècnic, emés per l'Entitat Nacional d'Acreditació.   
Segon   
La mercantil IVAC Entidad de Inspección, SLU queda autoritzada per a actuar en l'àmbit reglamentari i amb les limitacions manifestades en el punt primer en tot el territori nacional, i en qualsevol cas, per a actuar en qualsevol altra comunitat autònoma, haurà d'ajustar les seues actuacions al que s'ha especificat en la Llei d'Indústria 21/1992, de 16 de juliol, i en el Reial Decret 2.200/1995, de 28 de desembre. Addicionalment i per a l'actuació en el camp reglamentari autoritzat dins de l'àmbit territorial de la Comunitat Valenciana, esta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i en l'Ordre de 22 de juny de 2001, de la Conselleria d'Indústria i Comerç, per la qual es desplega el Decret 54/2001, o els que puga establir la Conselleria d'Indústria, Comerç i Innovació d'esta comunitat autònoma.   
Tercer   
Qualsevol variació de les condicions o els requisits acreditats que serviren de base per a dictar la present resolució hauran de comunicar-se l'endemà de produir-se a esta Direcció General d'Indústria i Innovació.   
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Indústria, Comerç i Innovació, en el termini d'un mes comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de febrer de 2009.- El director general d'Indústria i Innovació: Bruno Broseta Dupré.